cyanic-selkie/wikianc huggingface dataset:
ফাটাফাটি (চলচ্চিত্র)
ফাটাফাটি ২০২৩ সালের একটি বাংলা ভাষার ভারতীয় চলচ্চিত্র। এটি পরিচালনা করেছেন অরিত্র মুখোপাধ্যায়। সিনেমায় মুখ্য চরিত্রে অভিনয়ের মাধ্যমে প্রথমবার একসঙ্গে জুটি বেঁধেছে আবির চট্টোপাধ্যায় ও ঋতাভরী চক্রবর্তী। সমাজে দেহ নিয়ে লজ্জা দেওয়ার প্রেক্ষাপটে চলচ্চিত্রটি নির্মিত।
সংগীত
২০২৩ সালের ২৯ এপ্রিল 'যতদূর তুমি' গানের লিরিক্যাল ভিডিও প্রকাশ করা হয়। গানটি গেয়েছেন জাভেদ আলি।
মুক্তি
চলচ্চিত্রটি ২০২৩ সালের ১২ মে মুক্তি দেওয়া হয়।
সুনামগঞ্জ (দ্ব্যর্থতা নিরসন)
সুনামগঞ্জ নামে বাংলাদেশে একটি শহর রয়েছে। এছাড়াও সুনামগঞ্জ দ্বারা যা কিছু বোঝানো হতে পারে:
পেদ্রো রবার্তো সিলভা বোতেলহো
থাম্ব|পেদ্রো সিলভা পেদ্রো সিলভা (১৪ ডিসেম্বর ১৯৮৯)-এ ব্রাজিলে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে ইংলিশ প্রিমিয়ার লীগের দল আর্সেনালের সাথে চুক্তিবদ্ধ। তবে ধারে তিনি সালামানকার হয়ে খেলছেন।
ভি পি সিং
ভি পি সিং একজন ভারতীয় সেনা কর্মকর্তা। তিনি মিত্রবাহিনীর হয়ে লড়াই করেন এবং বাংলাদেশের মাটিতে মৃত্যুবরণ করেন।
কর্মজীবন
১৯৭১ সালে ভি পি সিং ভারতীয় সেনাবাহিনীর মেজর হিসেবে গুর্খা কোম্পানি কমান্ডার হিসেবে দায়িত্ব পালন করছিলেন।
মৃত্যু
১৯৭১ সালের নভেম্বর মাসে রাধানগর যুদ্ধে মেজর ভি পি সিং ৬৭ জন গুর্খা সেনা সহ নিহত হন।
শরীফ ইমাম
শরীফ ইমাম হলেন শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা।
জীবন
শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তার পৈতৃক আবাস ছিলো। তার পিতা মোহাম্মদ আলী ছিলেন পেশায় আইনজীবী।
শরীফ ইমামের জন্মের দুই বছর পর তার মা মারা যান। মাতৃহারা চারটি সন্তানকে লেখাপড়ার দায়িত্ব নেন তার পিতা।
১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাদের দুই পুত্রসন্তান শাফী ইমাম রুমী ও সাইফ ইমাম জামী।
শিক্ষা ও কর্মজীবন
শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিরপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান।
১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন।
মুক্তিযুদ্ধে অবদান
১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তার বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তার কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।
১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়।
পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে।
মৃত্যু
১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন।
তথ্যসূত্র
দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯
ঝারোদা মুজরা বুরারি
ঝারোদা মুজরা বুরারি (Jharoda Majra Burari) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝারোদা মুজরা বুরারি শহরের জনসংখ্যা হল ১৩,৩০১ জন। এর মধ্যে পুরুষ ৫৬%, এবং নারী ৪৪%।
এখানে সাক্ষরতার হার ৬৬%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে ঝারোদা মুজরা বুরারি এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
অবাত ব্যায়াম
অবাত ব্যায়াম বা ইংরেজিতে এনারবিক এক্সারসাইজ হল একপ্রকারের ব্যায়াম যা অক্সিজেন ছাড়াই শরীরের গ্লুকোজকে ভেঙ্গে ফেলে, কারণ এনারবিক বা অবাত মানে হল অক্সিজেন ছাড়া। ব্যবহারিক পরিভাষায়, এর অর্থ হল অবাত ব্যায়াম হল সবাত ব্যায়ামের থেকে কঠিন কিন্তু ছোট।
সাধারণত ব্যক্তিগত প্রশিক্ষকগণ তাদের মক্কেলদের অবাত ব্যায়াম করিয়ে থাকেন, যেন তাদের শরীরের স্থায়িত্ব, পেশীর দৃঢ়তা ও শক্তি বৃদ্ধি পায়।
রাজা অচ্যুত সেন
রাজা অচ্যুত সেন, গৌড়াধিপতি ফিরোজ শাহর করদ রাজা ছিলেন। তার রাজধানী ছিল কমলাপুর। জানা যায়, ফিরোজ শাহের পুত্র বাহাদুর শাহ অচ্যুত সেন রাজার কন্যা অপরূপ সুন্দরী ভদ্রাবতীকে দেখে মুগ্ধ হন। তিনি তাকে বিয়ে করার প্রস্তাব দেন। কিন্তু রাজা অচ্যুত সেন সম্মত না হওয়ায় বাহাদুর শাহ কমলাপুর আক্রমণ করে ভদ্রাবতীকে অপহরণ করে নিমগাছিতে নিয়ে যান। রাজা অচ্যুত সেন তাঁর সৈন্যবাহিনীসহ বাহাদুর শাহকে আক্রমণ করেন। নিমগাছি প্রান্তরে ব্যাপক যুদ্ধ হয়। বাহাদুর শাহের মুষ্টিমেয় সৈন্য সেনরাজের বিরাট সৈন্যবাহিনীর কাছে যুদ্ধে (১৫৩২-৩৪ খ্রি.) পরাজয়বরণ করেন। রাজা অচ্যুত সেন যুদ্ধে জয়লাভ করে ভদ্রাবতীকে উদ্ধার করেন। এ বিজয় গৌরবের স্মৃতি হিসেবে এবং পরকালের কল্যাণের জন্য তিনি নিমগাছির কাছে ‘জয়সাগার’ নামে এক দিঘি খনন করান। যুদ্ধজয়ের কারণেই দিঘিটির নাম হয় জয়সাগর। ৪ পারে ২৮টি বাধা ঘাট দিয়ে জয়সাগর দীঘি তৈরি করা হলেও, বর্তমানে এ ঘাটের কোনো চিহ্ন নেই। বল্লাল সেনের বংশধর রাজা অচ্যুত সেনের দুর্গ ও সেনানিবাস ছিল এই দীঘির পারে, এখন তা বিলুপ্ত হয়েছে গেছে। জয়সাগর দীঘি ছাড়াও রাজা অচ্যুত সেন তার সেনাপতি প্রতাপের নামে, প্রতাপ দীঘি, ভৃত্য উদয়ের নামে উদয় দীঘি এবং কন্যা ভদ্রাবতির নামে ভদ্রা দীঘি খনন করেন।
মোমিনপুর, কলকাতা
মোমিনপুর দক্ষিণ কলকাতার একটি অঞ্চল। অঞ্চলটি খিদিরপুরের দক্ষিণে ও আলিপুরের পশ্চিমে।
হবিগঞ্জ (দ্ব্যর্থতা নিরসন)
হবিগঞ্জ নামে বাংলাদেশে একটি শহর রয়েছে। এছাড়াও হবিগঞ্জ দ্বারা যা কিছু বোঝানো হতে পারে:
খুরশিদ উদ্দিন আহমেদ
খুরশিদ উদ্দিন আহমেদ (মৃত্যু ২২ এপ্রিল ২০১৩) বাংলাদেশ সেনাবাহিনীর একজন ব্রিগেডিয়ার জেনারেল ছিলেন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। স্বাধীনতা ও মুক্তিযুদ্ধে অসাধারণ অবদানের জন্য (মরণোত্তর) স্বাধীনতা পুরস্কার ২০২১ এ ভূষিত করা হয়।
পটভূমি
বাংলা ভাষা আন্দোলনের সময় খুরশিদ উদ্দিন ঢাকা মেডিকেল কলেজে অধ্যয়নরত ছিলেন।
মার্কো ফন বাস্তেন
মার্সেল "মার্কো" ফন বাস্তেন (জন্ম অক্টোবর ৩১ ,১৯৬৪ উত্রেকত, নেদারল্যান্ড) ওলন্দাজ দলের সাবেক এই কুশলী স্ট্রাইকার, বর্তমানে ওলন্দাজ জাতীয় দলের কোচের ভূমিকা পালন করছেন । প্রতিভাবান এই স্ট্রাইকার তার ক্যারিয়ারে ২৭৬ টি গোল করেন । ইনজুরির কারণে তার ক্যারিয়ার সংক্ষিপ্ত হয়ে যায় ।১৯৮৮,'৮৯ এবং '৯২ সালে তিনি তিনবার ইউরোপিয়ান ফুটবলার অফ দ্যা ইয়ার মনোনীত হন । ১৯৯২ সালে ওয়ার্ল্ড ফুটবলার অব দ্যা ইয়ার নির্বাচিত হন । ফ্রান্স ফুটবল ম্যাগাজিনের জরিপে শতাব্দীর সেরা ফুটবলারের তালিকায় তার অবস্থান ৮ম ।
খেলোয়াড়ি জীবন
আয়াক্সের পক্ষে ফন বাস্তেনের অভিষেক হয় ১৯৮২ সালে । ৫-০ গোলে জয়ী হওয়া সে ম্যাচে জোহান ক্রুয়েফের বদলী হিসেবে খেলতে নেমে তিনি গোলও করেন । ওলন্দাজ ফুটবলে তার চাইতে বেশি খ্যাতিমান কেবল এই জোহান ক্রুয়েফ ।
১৯৮২-৮৩ মৌসুমে সতীর্থ উইম কিয়েফট ইউরোপের সর্বোচ্চ গোলদাতা হন, ফলে তিনি বেশি সুযোগ পাননি ।পরের বছর আয়াক্স কিয়েফট কে সেরি এ দল পিসার কাছে বেঁচে দিলে তিনি সুযোগ পেতে শুরু করেন ।
পরবর্তী ৪ মৌসুম তিনি সর্বোচ্চ গোলদাতা হন (১৯৮৪,১৯৮৫,১৯৮৬,১৯৮৭) । ১১২ ম্যাচে ১১৭ গোল করেন । ১৯৮৭ সালে সিলভিও বার্লোসকোনি তাকে মিলানে নিয়ে আসেন । সে মৌসুমে মিলান শিরোপো জিতলেও ইনজুরির কারণে তিনি মাত্র ১১ টি ম্যাচ খেলতে সক্ষম হন ।পরের বছর রুদ খুলিত এবং ফ্রাঙ্ক রাইকার্ড ও মিলান দলে যোগ দেন
১৯৮৮ সালের ইউরো চ্যাম্পিয়নশীপে তিনি ৫ টি গোল করেন । ইংল্যান্ডের বিরুদ্ধে করেন হ্যাটট্রিক, সেমি ফাইনালে পশ্চিম জার্মানির বিপক্ষে ১টি এবং ফাইনালে সোভিয়েত ইউনিয়নের বিপক্ষে অসাধারণ ভলির মাধ্যমে ১টি গোল করেন ।১৯৮৮-৮৯ মৌসুমে এসি মিলানের হয়ে সেরি এ তে ১৯ টি গোল করেন । পরের মৌসুমে সেরি এ তে সর্বোচ্চ গোলদাতা হন । মিলান সফলভাবে বেনফিকার বিরুদ্ধে তাদের ইউরোপীয় শিরোপো রক্ষা করে ।১৯৯০ বিশ্বকাপে হল্যান্ড দ্বিতীয় রাউন্ড থেকে বিদায় নেয়।
১৯৯০-৯১ মৌসুমে কোচ আরিগো সাচ্চির সাথে বিরোধের কারণে বেশি খেলার সুযোগ পাননি, সাম্পাদোরিয়া সে বছর স্কুডেট্টো জেতে। সাচ্চি বরখাস্ত হলে পরের মৌসুমে তিনি ২৫ গোল করে আবার সেরি এ তে সর্বোচ্চ স্কোরার হন । অপরাজিত থেকে এসি মিলান চ্যাম্পিয়ন হয় ।
১৯৯২ এর ইউরো তে হল্যান্ড সেমি ফাইনালে ডেনমার্কের কাছে পেনাল্টিতে হেরে যায় । এ ম্যাচে পিটার স্মাইকেল তার নেয়া পেনাল্টিটি ঠেকিয়ে দেন ।
১৯৯২-৯৩ মৌসুমে এসি মিলানের অপরাজিত থাকার ধারা অব্যাহত থাকে । বাস্তেন অসাধারণ ফর্মে ছিলেন । কিন্তু আনকোনার বিপক্ষে ম্যাচে ইনজুরিতে পড়েন । আবার ফিরে এসে এসি মিলানের হয়ে মার্সেই এর বিপক্ষে চ্যাম্পিয়নস লীগ ফাইনালে অংশ নেন । এসি মিলান ফাইনাল ম্যাচটি হেরে যায় । এটিই ছিল তার শেষ পেশাদার ম্যাচ । ইনজুরির কাছে নতিস্বীকার করে তিনি অবসর নেন।
সম্মাননা
ক্লাব আন্তর্জাতিক ব্যক্তিগত
ম্যানেজার হিসেবে ক্যারিয়ার
১৯৯৫ সালে এসি মিলান থেকে খেলোয়াড় হিসেবে অবসর নেয়ার পর বাস্তেন ফুটবল কোচিংয়ে না আসার সিদ্ধান্ত নেন । কিন্তু পরবর্তীকালে তিনি তার সিদ্ধান্ত বদল করেন । ২০০৪ সালের ২৯ জুলাই রয়েল ওলন্দাজ ফুটবল এসোসিয়েশন তাকে ওলন্দাজ জাতীয় দলের দায়িত্ব দেয় ।
দলের দায়িত্ব পেয়েই বাস্তেন প্যাট্রিক ক্লুইভার্ট, এডগার ডাভিডস , ক্লারেন্স সিডর্ফ , রয় মেকে কে দল থেকে বাদ দেন । তার অধীনে ওলন্দাজ জাতীয় দলে আয়াক্স , পিএসভি আইন্দহোভেন , ফেইর্নুডের প্রতিপত্তি খর্ব হয় ।
২০০৬ সালের বিশ্বকাপে নেদারল্যান্ড পর্তুগালের কাছে ১-০ গোলে পরাজিত হয়ে বিদায় নেন । এ ম্যাচে রুদ ফন নিস্টেলরয় কে না খেলানোয় বাস্তেন ব্যাপক সমালোচনার শিকার হন ।
জার্মান মিডিয়ার খবর অনুযায়ী ২০০৮ সালে ওলন্দাজ ফেডারেশনের সাথে চুক্তি শেষ হয়ে যাবার পর বাস্তেন বায়ার্ন মিউনিখ দলের দায়িত্ব নেবেন।
জেয় সিম্পসন
থাম্ব|220px|ডান|২০১৭ সালে ফিলাডেলফিয়ার হয়ে খেলছেন সিম্পসন
জে-অ্যালিস্টার ফ্রেডরিক সিম্পসন (Jay-Alistaire Frederick Simpson; ১ ডিসেম্বর ১৯৮৮) হলেন একজন ইংরেজ পেশাদার ফুটবল খেলোয়াড়। তিনি মেজর লিগ সকারের ফিলাডেলফিয়া ইউনিয়নের হয়ে আক্রমণভাগের খেলোয়াড় হিসেবে খেলে থাকেন।
আর্সেনাল একাডেমিতে প্রশিক্ষণপ্রাপ্ত সিম্পসন আর্সেনালের হয়ে কোন খেলায় অংশগ্রহণ করেননি। তিনি বেশিরভাগ সময় মিলওয়াল, ওয়েস্ট ব্রমউইচ আলবিওন ও কুইন্স পার্ক র‍্যাংজার্সের হয়ে ধারে খেলেছেন। ২০১০ সালে তিনি হাল সিটিতে যোগ দেন এবং তিনি সেখানে তিন বছর খেলেছেন। তিনি থাইল্যান্ডে বারিরাম ইউনাইটেডেড় হয়ে খেলেন এবং ২০১৪ সালে কর রয়্যাল কাপ জিতেন। পরবর্তীতে তিনি ইংল্যান্ডে লেটন অরিয়েন্টে ফিরে আসেন। ২০১৭ সালে তিনি ফিলাডেলফিয়া ইউনিয়নে যোগ দেন।
জীবনপুর তিলকরা জহরিপুর
জীবনপুর তিলকরা জহরিপুর (Jiwan Pur alias Johri Pur) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জীবনপুর তিলকরা জহরিপুর শহরের জনসংখ্যা হল ২০,৭৬৫ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৬৭%, । পুরুষদের মধ্যে সাক্ষরতার হার ৭৫%, এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে জীবনপুর তিলকরা জহরিপুর এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
রমজানে রোজা
মুসলিমদের প্রতিদিন ভোর থেকে সূর্যাস্ত পর্যন্ত (অথবা কিছু পণ্ডিতদের মতে ভোর থেকে রাত অবধি) সমগ্র রমজানে রোজা (صوم সাওম; ফারসি: روزہ রোজেহ্) বা উপবাস পালন করার বাধ্যবাধকতা দেয়া হয়েছে। মুসলমানদের মক্কা থেকে মদিনায় হিজরতের দ্বিতীয় বছরে শাবান মাস মাসে রমজান মাসের রোজা পালনকে আবশ্যিক (ওয়াজিব) করা হয়। রোজা রাখার জন্য যৌনতা, খাদ্য ও পানীয় এবং ধূমপান থেকে বিরত থাকা প্রয়োজন। রমজান মাসের রোজা রাখা ইসলামের পাঁচটি স্তম্ভের একটি। আল্লাহ তা'আলা বলেন - হে ঈমানদারগণ তোমাদের উপর রোজা ফরজ করা হয়েছে  যে রূপ ফরজ করা হয়েছিল তোমাদের পূর্ববর্তী লোকদের ওপর যেন তোমরা অর্জন করতে পারো
ইতিহাস
স্থানীয় ঐতিহ্য অনুসারে, নবি মুহাম্মাদ একটি নির্দিষ্ট তারিখে দিনের শেষে একটি প্রথা হিসাবে তাঁর রোজা ভঙ্গ করতেন। ৭ম শতাব্দী থেকে সাওমকে মুসলমানরা প্রতিদিনের খাবার পরিহার করে প্রার্থনার রীতি হিসেবে ব্যাপকভাবে পালন করে আসছে।
কুরআনে
রমজান মাসে রোজা পালনের জন্য কুরআনের পরপর দুটি আয়াতে বিশেষভাবে উল্লেখ করা হয়েছে:
“হে বিশ্বাসীগণ! তোমাদের উপর রোজা বাধ্যতামূলক করা হয়েছে, যে রকম তোমাদের পূর্বপুরুষদের উপর করা হয়েছিল। যাতে করে তোমরা সংযম করতে [শিখতে] পারো।”
“[রোজা] নির্দিষ্ট কিছু দিনের জন্য; কিন্তু তোমাদের মধ্যে কেউ যদি অসুস্থ থাকে বা সফরে থাকে, তাহলে পরে একই সংখ্যক দিনে [পূরণ করবে]। আর যাঁরা [অতিশয় কষ্টের সাথে] এটি (রোজা) রাখতে পারে, তাঁদের কর্তব্য এর পরিবর্তে তাঁরা একই সংখ্যক দিন একজন গরিব মানুষকে খাওয়াবে। আর যে স্বতঃস্ফূর্তভাবে অতিরিক্ত সৎকাজ করে, সেটা তাঁর জন্যই কল্যাণ হবে। রোজা রাখাটাই তোমাদের জন্য অধিকতর কল্যাণকর, যদি তোমরা বুঝতে।”
—সূরা বাকারা ২:১৮৪
রমজান মাস চলাকালীন নিষেধাজ্ঞাসমূহ
থাম্ব| [[তাইওয়ান|তাইওয়ানের তাইপেই গ্র্যান্ড মসজিদে রোজা ভাঙ্গা বা ইফতার করা]]
ভোর (ফজর) থেকে সূর্যাস্ত (মাগরিব) পর্যন্ত খাবার গ্রহণ, পান করা এবং যৌনসঙ্গম করার অনুমতি নেই। রোজা রাখাকে প্রগাঢ় ব্যক্তিগত ইবাদতের একটি পন্থা বলে গণ্য করা হয় যেখানে মুসলিমরা আল্লাহর নৈকট্য লাভের জন্য প্রার্থনা করে।
রমজান চলাকালীন মুসলমানরা সহিংসতা, রাগ, ঈর্ষা, লোভ, লালসা, ব্যঙ্গাত্মক প্রতিকৃতি, গালগল্প করা ইত্যাদি হতে বিরত থেকে ইসলামের শিক্ষা অনুসরণের প্রতি আরও বেশি প্রচেষ্টা চালিয়ে যাওয়ার আশাবাদ ব্যাক্ত করা হয়েছে এবং পরস্পরের সহিত স্বাভাবিকের চেয়ে উত্তমরূপে পেশ হতে বলা হয়েছে। সমস্ত অশ্লীল এবং ধর্মবিরুদ্ধ উত্তেজনা এড়িয়ে চলতে হবে কেননা চিন্তা এবং কর্ম ঊভয়ের বিশুদ্ধতা জরুরি।
ব্যতিক্রমসমূহ
রমজানের সময় উপবাস পালন করা কতিপয় ধরনের লোকের জন্য অত্যাবশ্যক নয় যাদের উপোস থাকা অত্যধিক সমস্যাযুক্ত, তাদের মধ্যে যারা চিকিৎসাধীন এবং বৃদ্ধ।
নাবালক শিশুদের জন্য রোজা থাকা অবশ্যক নয়, যদিও তাঁদের মধ্যে কেউ কেউ রাখতে চায় এবং কিছু ছোট শিশুরা নিজেদেরকে রোজার জন্য প্রশিক্ষিত করতে অর্ধদিবস উপোস থাকে। যদি বয়ঃসন্ধিকাল বিলম্বিত হয়, তবে একটি নির্দিষ্ট বয়সের পর পুরুষ এবং মহিলার জন্য রোজা রাখা ফরজ হয়ে যায়। বহুমূত্র বা ডায়াবেটিস এবং স্তন্যদানকারী বা গর্ভবতীদের প্রতি সাধারণত রোজা পালন অত্যাবশ্যক নয়। হাদিস অনুযায়ী, ঋতুমতী নারীর জন্য রোজা রাখা নিষিদ্ধ।
অন্যান্য ব্যক্তি যাদের পক্ষে সাধারণত রোজা না রাখার বিষয়টি গ্রহণযোগ্য বলে মনে করা হয় তাকরা হলেন যুদ্ধে অংশ নেওয়া এবং ভ্রমণকারীরা যারা গৃহ থেকে পাঁচ দিনেরও কম সময় কাটাতে চান। যদি রোজা ভাঙ্গার পরিস্থিতি সাময়িক হয় তবে সে ব্যক্তিকে রমজান মাস শেষ হওয়ার পর এবং পরবর্তী রমজান মাস আসার আগেই ছুটে যাওয়া রোজাসমূহ পূরণ করতে হবে। উক্ত শর্ত বা অবস্থাসমূহ দীর্ঘকালীন সময়ের জন্য স্থায়ী বা চলমান হলে, সেই ব্যক্তি প্রত্যেক ছুটে যাওয়া রোজার জন্য একজন অভাবী ব্যক্তিকে সমসংখ্যক দিন খাওয়ানোর মাধ্যমে এর ক্ষতিপূরণ দিতে পারে।
যদি কোনো ব্যক্তি উক্ত শর্তসমূহের কোনোটারই আওতাধীন না হয় এবং ভুলক্রমে রোজা ভঙ্গ করে, তখনও রোজাটি বৈধ বলে গণ্য হবে। ইচ্ছাকৃতভাবে রোজা ভঙ্গ করলে সে রোজা ভেঙ্গে যায় এবং সে ব্যক্তিকে পরবর্তীতে রোজা রেখে তা পুষিয়ে দিতে হবে।
২০১৩ সালে সোমালিয়ায় পোলিওমিলাইটিস প্রাদুর্ভাব চলাকালীন, সহায়তা কর্মীদের কিছু দলকে মৌখিক পোলিও টিকার দেওয়ার জন্য অব্যাহতি দেয়া হয়েছিল।
রোজা ভাঙ্গা
থাম্ব| রমজানে মুসলমানরা ঐতিহ্যগতভাবে [[খেজুর দিয়ে রোজা ভঙ্গ করে (কুয়েত সিটির এই খেজুর বিক্রেতার মতো), যেহেতু এটা হযরত মুহাম্মদ (স.) এর সুন্নাহ ছিল।]] অনেক মসজিদ তাঁদের সমাজের অন্তর্ভুক্ত মানুষদের জন্য সারাদিনের উপবাস শেষে সূর্যাস্তের পর ইফতারে খাবার সরবরাহ করে। মুসলিম স্যুপ রান্নাঘরে এ জাতীয় খাবার গ্রহণ করাও সাধারণ। মুহাম্মাদের (স.) রীতি অনুসরণ করে খেজুর (যখন সম্ভব হয়) বা পানি দিয়ে রোজা ভাঙ্গা হয়।
বিধিনিষেধ
ভাষাতাত্ত্বিকভাবে, আরবি ভাষায় সাওম শব্দের অর্থ যেকোনো সময় কোনো কর্ম বা বক্তব্য থেকে নিঃশর্ত 'সংযম' (ইমসাক)। পবিত্র আইন অনুযায়ী, রোজা রাখা একটি বিধান যা বুঝায়:
'দেহগহ্বরের মধ্যে কোনো কিছু প্রবেশ করা থেকে বিরত থাকা' মানে খাবার, পানীয় বা ঔষধ দেবে প্রবেশ করাকে বোঝায়, এটি শরীরের গহ্বরে প্রবেশ করবে কিনা তা নির্বিশেষে এটি কোনো সাধারণ বস্তুর ক্ষেত্রেও প্রযোজ্য। এসব জিনিসের যেকোনোটিরই দেহে প্রবেশ হওয়া বলতে সেটা গলা, অন্ত্র, পাকস্থলী বা নাসিকা গহ্বর দিয়ে মস্তিষ্কে, গোপনাঙ্গ বা কাঁটা ঘা ইত্যাদি দিয়ে প্রবেশ হওয়াকে বোঝায়। সেটা ইচ্ছাকৃতভাবে বা দুর্ঘটনাক্রমে যাই হোক না কেন, তবে এর বহির্ভূত বিষয় হলো ভুলক্রমে আহার করা বা যৌন ক্রিয়াকলাপে জড়িত হওয়া। 'যৌন ক্রিয়াকলাপে জড়ানো থেকে বিরত থাকা'র ক্ষেত্রে প্রত্যক্ষ যৌনমিলন এবং শৃঙ্গার জনিত বীর্যপাতও অন্তর্ভুক্ত। 'সূর্যোদয় থেকে সূর্যাস্ত পর্যন্ত পানাহার থেকে বিরত থাকা' দ্বারা এটা বোঝানো হচ্ছে যে, প্রকৃত অর্থেই ফজর থেকে মাগরিবের পর্যন্ত সময় ধরে উপবাস পালন করা। 'উপবাস বা রোজার নিয়তের সহিত থাকা' মানে একজন ব্যক্তির এজন্য রোজা বা উপবাসের নিয়ত বা মনস্থির করা যে, সে ব্যক্তি আসলেই ইবাদত পালনের উদ্দেশ্যে রোজা রাখছে কিনা। উদাহরণস্বরূপ, যদি কেউ রোজা রাখার উদ্দেশ্য ছাড়াই শুধু পানাহার বা যৌন ক্রিয়াকলাপে জড়িত হওয়া থেকে বিরত থাকে, তবে সেই রোজা আদায় হবে না এবং তা গণনাও করা হবে না। 'উপবাসের জন্য অনুমোদিত ব্যক্তিদের নৈকট্য থেকে বিরত থাকা' দ্বারা বোঝায় যে কোনো ব্যক্তিকে এমন অবস্থা থেকে দূরে থাকতে হবে যা কারও রোজা হালকা করে দেয়, যেমন: মাসিক বা যোনিস্রাব (প্রসবোত্তর রক্তক্ষরণ) ইত্যাদি। স্ত্রী বা অন্য কারও সাথে যৌন মিলন ছাড়াও রোজা রাখা অবস্থায় হস্তমৈথুন করাও কঠোরভাবে নিষিদ্ধ। এরূপ কাজ করলে তা অপরিবর্তনীয়ভাবে রোজা ভঙ্গ করবে এবং যে ব্যক্তি এই কাজ করেছে তাকে আল্লাহর নিকট অনুতপ্ত হতে হবে ও পরবর্তী সময়ে এই রোজাটি পূরণ করতে হবে।
রমজান ইফতার দোয়া
ইফতার দোয়া পড়ার মাধ্যমে রমজানের রোজা ভাঙা হয়: "আল্লাহুম্মা ইন্নি লাকা সুমতু ওয়া বিকা আমানতু [ওয়া ‘আলাইকা তাওয়াক্কালতু]ওয়া ‘আলা রিযকিকা আফতারতু অর্থ: "হে আল্লাহ, আমি তোমার জন্য রোজা রেখেছি এবং তোমার প্রতি বিশ্বাস এনেছি এবং তোমার [প্রদত্ত] খাদ্য দিয়েই রোজা ভঙ্গ করছি।""
সম্প্রদায়গত পার্থক্য
অধিকাংশ ক্ষেত্রে সুন্নি এবং শিয়া সম্প্রদায় একইভাবে রমজান পালন করে তবে কিছু পার্থক্য রয়েছে। প্রথমত, সুন্নিগণ সূর্যাস্তের সময় তাঁদের রোজা বা উপবাস ভাঙে, যখন একেবারই সূর্য আর দেখা যায় না, তবে আকাশে তখনও আলো থাকে। তবে শিয়া সম্প্রদায় রোজা উপবাস ভাঙ্গার জন্য সম্পূর্ণ অন্ধকার হয়ে যাওয়া পর্যন্ত অপেক্ষা করে। শিয়া মুসলিমগণ একটি অতিরিক্ত ছুটি পালন করে যা সুন্নি সম্প্রদায় করে না।
সুফী মুসলিমরা কীভাবে রমজান পালন করে এবং রমজান তাদের কাছে কী অর্থ বহন করে সে ক্ষেত্রে কিছুটা ভিন্নতা পরিলক্ষিত হয়। রোজা রাখার সময় তাঁরা একই নিয়ম অনুসরণ করে তবে মধ্যরাতে অতিরিক্ত নামাজ পড়ে। তারা যে প্রার্থনা করে তাদের নাম জিকির, যেখানে তাঁরা ৯৯ বার আল্লাহর নাম উচ্চারণ করে। তাঁরা এরূপ করে, কারণ এর মাধ্যমে তাঁরা সৃষ্টিকর্তার প্রতি তাঁদের ভালবাসা প্রদর্শন করে এবং সৃষ্টিকর্তার সাথে ব্যক্তিগত নৈকট্য লাভ করতে চায়।
ঈদ উল-ফিতর
দীর্ঘ একমাস রোজা পালনের পর শাওয়াল মাসের প্রথম দিনে মুসলিমদের ঈদ উল-ফিতর (عيد الفطر ) পালন করা রমজান মাসের রোজা শেষ হওয়াকে চিহ্নিত করে।
হেরার্দো মার্তিনো
হেরার্দো দানিয়েল "তাতা" মার্তিনো (জন্ম নভেম্বর ২০, ১৯৬২), একজন আর্জেন্টিনীয় ফুটবল ম্যানেজার এবং প্রাক্তন ফুটবল মধ্যমাঠের খেলোয়াড়। তিনি বর্তমানে মেজর লিগ সকার ক্লাব ইন্টার মায়ামির প্রধান কোচের দায়িত্বে আছেন।
মার্তিনো তার ক্যারিয়ারের অধিকাংশ সময়ই কাটিয়েছেন নিওয়েল’স ওল্ড বয়েজের হয়ে। তিনি দলটির হয়ে ৫০৫টি খেলায় মাঠে নামেন, যা দলের ইতিহাসে একটি রেকর্ড। তিনি দর্শকদের ভোটে নিওয়েল’স-এর সর্বকালের সেরা খেলোয়াড়ও নির্বাচিত হন।
প্যারাগুয়ে জাতীয় দল
২০০৭ সালের ফেব্রুয়ারিতে প্যারাগুয়ে জাতীয় দলের প্রধান কোচ হিসেবে নিয়োগপ্রাপ্ত হন মার্তিনো। প্যারাগুয়ের ক্লাবগুলোর হয়ে সফলতাই তাকে এই অবস্থানে নিয়ে আসে। এর আগে তিনি চারবার প্যারাগুয়ের লীগ জিতেছেন, ২০০২ থেকে ২০০৬ পর্যন্ত।
২০১০ বিশ্বকাপ থেকে প্যারাগুয়ে দলের বিদায় নেওয়ার পর ২০১০ সালের ৫ জুলাই, মার্তিনো ঘোষণা করেন যে তিনি দলের কোচের দায়িত্ব ছেড়ে দেবেন। তিনি নিশ্চিত করেন যে দলের সাথে তার চার বছরের চুক্তি আর নবায়ন করবেন না। অবশ্য ২০১০ সালের ১০ জুলাই, মার্তিনো চুক্তির মেয়াদ বাড়াতে রাজী হন এবং ২০১১ কোপা আমেরিকা পর্যন্ত দলের কোচ হিসেবে থাকার জন্য চুক্তি স্বাক্ষর করেন।
বার্সেলোনা
২০১৩ সালের ২২ জুলাই, নিওয়েল’স ওল্ড বয়েজকে নিয়ে কোপা লিবের্তাদোরেসের সেমি ফাইনালে পৌছানোর পর বার্সেলোনার টিটো ভিলানোভা পরবর্তী কোচ হিসেবে নিশ্চিত করা হয় মার্তিনোকে। এর তিন দিন আগেই অসুস্থতার কারণে দায়িত্ব থেকে অব্যাহতি নেন ভিলানোভা। তিনি বার্সেলোনার সাথে দুই বছরের চুক্তি করেন। তার অধীনে বার্সেলোনার প্রথম খেলা ছিল ২০১৩ সালের ১৮ আগস্ট লেভান্তের বিপক্ষে। খেলায় বার্সেলোনা ৭–০ গোলের ব্যবধানে জয় লাভ করে।
ব্যক্তিগত জীবন
মার্তিনোর দাম্পত্য সঙ্গী মারিয়া আলেহান্দ্রা মার্তিনো। তাদের দুইটি কন্যা সন্তান ও একটি পুত্র সন্তান রয়েছে, যার নাম হেরার্দো জুনিয়র, যিনি একজন ফুটবলার।
কোচিং পরিসংখ্যান
২৩ মার্চ ২০১৪ অনুসারে।
কোচিং-এর ধরন
হেরার্দো মার্তিনো খেলোয়াড়দের দ্বারা অত্যন্ত আক্রমণাত্মক ধারার ফুটবল খেলাতে পছন্দ করেন। এছাড়া তিনি বল দখলের উপরও গুরুত্ব দিয়ে থাকেন।
বেরেলি লোকসভা কেন্দ্র
বারেলি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বারেলি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
কার্লোস ভেলা
কার্লোস ভেলা (মার্চ ১, ১৯৮৯)-এ মেক্সিকোতে জন্ম গ্রহণ করেন। তিনি একজন পেশাদার ফুটবল খেলোয়াড় এবং বর্তমানে তিনি মেজর লীগ সকারের লস এঞ্জেলস ফুটবল ক্লাবের একজন ফরোয়ার্ড হিসেবে খেলছেন।
খেলা হবে (চলচ্চিত্র)
খেল হোবে ২০২৩ সালের ভারতীয় হিন্দি ভাষার চলচ্চিত্র। এতে অভিনয় করেন প্রয়াত ওম পুরি এবং মুগ্ধা গোডসে। এই চলচ্চিত্রের নামটি পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ব্যবহৃত বিখ্যাত স্লোগানগুলির মধ্যে থেকে নেওয়া হয়েছে। এছাড়া এই চলচ্চিত্র কিছু স্লোগান আপত্তিকর হওয়ায় সেন্সর বোর্ড কয়েকটি সংলাপ বাদ দিয়েছে।
পটভূমি
এই গল্পটি এমন একজন মহিলাকে ঘিরে আবর্তিত হয়েছে যিনি তার এবং তার পরিবারের নিপীড়নের বিরুদ্ধে প্রতিশোধ নেওয়ার জন্য নির্বাচনে প্রতিদ্বন্দ্বিতা করার সিদ্ধান্ত নেন, তিনি একটি নতুন এজেন্ডা নিয়ে নির্বাচনে লড়াই করেন, অন্য প্রতিদ্বন্দ্বী ও শহরের ধর্মনিরপেক্ষতা এবং অগ্রগতির ভিত্তিতে নির্বাচন করেন।
নির্মাণ
খেলা হবে চলচ্চিত্রটি থিম আর্টস ইন্টারন্যাশনাল এবং সুনীল সি সিনহা প্রোডাকশনের ব্যানারে নির্মিত হয় এবং ইউএমডব্লিউ মিডিয়া দ্বারা উপস্থাপিত হয়। ছবিটি প্রযোজনা করেছেন কুমারী মঞ্জু এবং পরিচালনা করেছেন সুনীল সি সিনহা। গল্প ও সংলাপ লিখেছেন রবি কুমার এবং সঙ্গীত ও কথা লিখেছেন সঞ্জীব চতুর্বেদী ও রাজেশ ত্রিবেদী। সঙ্গীতও দিয়েছেন অজয় কেশওয়ানি ও হর্ষ রাজ হর্ষ। মুম্বাই ও বারাণসীতে ছবিটির শুটিং হয়েছে। এটি ২৪ ফেব্রুয়ারী, ২০২৩ এ প্রেক্ষাগৃহে মুক্তি পায়।
হোর্হে গোতোর
হোর্হে গোতোর (জন্ম: ১৪ এপ্রিল ১৯৮৭) একজন স্পেনীয় পেশাদার ফুটবলার, যিনি স্পেন অনূর্ধ্ব-১৭ দলের প্রাক্তন খেলোয়াড় এবং বর্তমানে বাংলাদেশ প্রিমিয়ার লিগ ফুটবলের দল বসুন্ধরা কিংসে মধ্য রক্ষণভাগে খেলে থাকেন।
ক্লাব কর্মজীবন
হোর্হে গোতোর জারাগোজাতে জন্মগ্রহণ করেন এবং রিয়েল জারাগোজা একাডেমিতে কিশোর বয়সেই ফুটবলে তার অভিষেক হয়। যুব বয়সে তিনি ২০০৪-০৫ সেশনে জারাগোজা বি দলে হয়ে খেলেন। এরপর তিনি পর্যাক্রমে আরসিডি স্পায়ল, রিয়েল মুরিসিয়া ইম্পেরিয়াল, রিয়েল মুরসিয়া, গেটাফা সিএফবি, সিডি অ্যাটলেটিকো ব্যালেরাস এবং গিহুয়েলোতে খেলেন।
২০১৪ সালের গ্রীষ্মকালে, গোতোর দেশের বাইরে ক্যারিয়ার গড়তে মনোযোগ দেন, তিনি বোরজা রুবিয়াতোর পাশাপাশি খেলার জন্য ইরাকের ইবরিল এসসিতে যোগ দেন। ইবরিলে বোমা হামলার পর ২০১৫ সালের ২৫ ফেব্রুয়ারি চুক্তি শেষ না হওয়ার সত্ত্বেও তিনি দেশ ছেড়ে চলে যান।
২০১৮ সালে মালদ্বীপের নিউ রেডিয়েন্ট ক্লাবে কিছুদিন খেলার পর ২০১৮ সালের ১লা অক্টোবর ৩১ বছর বয়সী গোতোর বাংলাদেশের প্রিমিয়ার লীড়ের ক্লাব বসুন্ধরা কিংসের সাথে চুক্তিবদ্ধ হন।
আন্তর্জাতিক কর্মজীবন
হোর্হে গোতোর স্পেন জাতীয় অনূর্ধ্ব-১৭ দলে খেলে থাকেন। অনূর্ধ্ব ১৭ দল ৫ ম্যাচ খেললেও কোনো গোল করেননি।
অক্ষরা হাসান
অক্ষরা হাসান হলেন একজন ভারতীয় চলচ্চিত্র অভিনেত্রী, যিনি হিন্দি ও তামিল চলচ্চিত্রে অভিনয় করেছেন। তিনি কামাল হাসান ও সারিকা ঠাকুরের কন্যা এবং শ্রুতি হাসানের ছোটবোন।
প্রারম্ভিক জীবন ও ব্যক্তিগত জীবন
কমল হাসান ও সারিকা ঠাকুরের কন্যা অক্ষরা হাসান ১৯৯১ সালের ১২ অক্টোবর তামিলনাড়ুর চেন্নাইয়ে জন্মগ্রহণ করেন। তার বড়ো বোন হলেন চলচ্চিত্র অভিনেত্রী শ্রুতি হাসান। তিনি চেন্নাইয়ের অ্যাবাকাস মন্টেসৌরি স্কুল, মুম্বাইয়ে বিকন হাই স্কুল এবং বেঙ্গালুরুর ইন্দাস ইন্টারন্যাশনাল স্কুলে পড়েছেন।
তিনি মুম্বাইয়ে তার মায়ের সাথে বাস করেন।
কর্মজীবন
২০১০ সালে রাহুল ঢোলাকিয়ার সোসাইটি চলচ্চিত্রে সহকারী পরিচালক হিসেবে যুক্ত হবার মাধ্যমে তিনি চলচ্চিত্রাঙ্গনে পা রাখেন। ২০১৩ সালে মুক্তিপ্রাপ্ত কাদাল চলচ্চিত্রে অভিনয়ের প্রস্তাব তার কাছে আসলেও তিনি তা গ্রহণ করেন নি।
অবশেষে, ২০১৪ সালে শামিতাভ চলচ্চিত্রে ধানুশের বিপরীতে অভিনয়ের মাধ্যমে তিনি অভিনেত্রী হিসেবে যাত্রা শুরু করেন ; চলচ্চিত্রটিতে মুখ্য ভূমিকায় অভিনয় করেছিলেন অমিতাভ বচ্চন।
২০১৭ সালে মুক্তিপ্রাপ্ত হিন্দি চলচ্চিত্র লালি কি শাদি মেঁ লাড্ডু কা দিওয়ানা তে তিনি ভিভান শাহের বিপরীতে অভিনয় করেন। সে বছর তার অভিনীত তামিল চলচ্চিত্র ভিভেগাম মুক্তি পায়। ২০১৯ সালে তার অভিনীত তামিল চলচ্চিত্র কাদারাম কোন্দান মুক্তি পাবে। এছাড়াও, অভিনয়ের পাশাপাশি তিনি আসন্ন চলচ্চিত্র সাবাস নাইডু তে সহকারী পরিচালক হিসেবে যুক্ত আছেন, যেটি তামিল, তেলুগু ও হিন্দি ভাষায় মুক্তি পাবে।
বিলাওয়াল ভাট্টি
বিলাওয়াল ভাট্টি (জন্ম ১৭ সেপ্টেম্বর ১৯৯১, পাঞ্জাব) হলেন একজন পাকিস্তানি আন্তর্জাতিক ক্রিকেটার। ভাট্টি এমন একজন অল-রাউন্ডার যিনি ১৪০ কেপিএস গতিতে বল করতে পারেন এবং নিচের সারির ব্যাটসম্যান হিসেবেও ভাল ব্যাট করতে পারেন। তিনি তার একদিনের আন্তর্জাতিক ক্রিকেটে আত্মপ্রকাশ করেন কেপটাউনে দক্ষিণ আফ্রিকার বিরুদ্ধে ২০১৩ সালের ২৪ নভেম্বর তারিখে এবং টি-২০ আই জোহনেসবার্গে একই দলের বিরুদ্ধে ২০১৩ সালের ২০ নভেম্বর। তিনি প্রথম ওডিআই খেলায় ব্যাট হাতে ২৫ বলে ৩৯ রান এবং বোলিংয়ে ৩৭ রানে ৩ উইকেট নিয়ে একজন অল-রাউন্ডার হিসেবে অসাধারণ ভূমিকা রাখেন।
জনা পুর
জনা পুর (Jona Pur), ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর ।
বিলাওয়াল ভাট্টি
এশিয়ান গেমস ২০১০
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে বিলাওয়াল ভাট্টির অবদান ছিল অনন্য। পাকিস্তান তৃতীয় অবস্থানে থেকে ব্রোঞ্জ লাভ করেন।
জনা পুর
জনসংখ্যার উপাত্ত
ভারতের ২০০১ সালের আদমশুমারি অনুসারে জনা পুর শহরের জনসংখ্যা হল ৭৪১৯ জন। এর মধ্যে পুরুষ ৫৭%, এবং নারী ৪৩%।
এখানে সাক্ষরতার হার ৬২%, । পুরুষদের মধ্যে সাক্ষরতার হার ৭০%, এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে জনা পুর এর সাক্ষরতার হার বেশি।
গানস অ্যান্ড রোজেস
থাম্ব|গানস অ্যান্ রোজেস এর নতুন বিন্যাস (রন "বাম্বেলফুট" থালরবিন ফিন্ক,টমি স্টিনসন,এক্সি রোজ এবং রিচার্ড ফোর্টাস) গানস অ্যান্ রোজেস (Guns N' Roses) হল একটি মার্কিন হার্ড রক ব্যান্ড। ১৯৮৫ সালে লস অ্যাঞ্জেলস শহরে এই ব্যন্ডটি গঠিত হয়। এর ক্লাসিক লাইন-আপটি গঠিত হয় ভোকালিস্ট অ্যাক্সেল রোজ, লিড গিটারিস্ট স্ল্যাশ, রিদম গিটারিস্ট ইযি স্টারডিন, বেস ডাফ ম্যাকগান এবং ড্রামার স্টিভেন অ্যাডলারকে নিয়ে। ১৯৮৬ সালে তারা গ্রিফিন রেকর্ডের সাথে চুক্তিবদ্ধ হয়। বর্তমানে অ্যাক্সেল রোজই একমাত্র আগের সদস্য হিসেবে ব্যান্ড এ রয়েছে।
ফারকাটিং জংশন রেলওয়ে স্টেশন
ফারকাটিং হল ভারতের আসাম রাজ্যের গোলাঘাট জেলার প্রধান রেলওয়ে জংশন। এটি গোলাঘাট শহর থেকে প্রায় ১০ কিমি দূরে।
ইতিহাস
আসাম বেঙ্গল রেলওয়ের চট্টগ্রাম থেকে লামডিং পর্যন্ত মিটারগেজ রেলওয়ে ট্র্যাকটিকে ১৯০৩ সালে ডিব্রু-সাদিয়া লাইনে তিনসুকিয়া পর্যন্ত সম্প্রসারিত করা হয়।
মারিয়ানি-ফারকাটিং লাইনটি জোড়হাট-প্রাদেশিক রেলওয়ে দ্বারা পরিচালিত হয়েছিল।
সুযোগ-সুবিধা
ফারকাটিং রেলওয়ে স্টেশনে একটি দুই-শয্যাবিশিষ্ট অবসর গ্রহণের ঘর রয়েছে।
আমিনাথ শাজান
আমিনাথ শাজান (জন্ম ১৯৯৩) একজন মালদ্বীপের সাঁতারু। তিনি মালেতে জন্মগ্রহণ করেছিলেন। লন্ডনে ২০১২ গ্রীষ্মকালীন অলিম্পিকে অংশ নিয়েছিলেন তিনি। শাজান ২০১০ সালের গ্রীষ্ম অলিম্পিকে রিও ডি জেনিরোতে মহিলাদের ১০০ মিটার ফ্রিস্টাইল ইভেন্টে অংশ নিয়েছিলেন যেখানে তিনি ১: ০৫.৭১ সময় নিয়ে ৪৬ তম স্থান অর্জন করেছিলেন। সেমিফাইনালে উঠতে পারেন নি। তিনি প্যালেড অফ নেশনস চলাকালীন মালদ্বীপের পতাকাবাহক ছিলেন।
সৈয়দ নিয়াজ আহমেদ
সৈয়দ নিয়াজ আহমদ লন্ডনে অবস্থিত একজন বাংলাদেশী বংশোদ্ভূত ব্রিটিশ শিক্ষাবিদ, লেখক, সাংবাদিক এবং সমালোচক। তিনি এনটিভি ইউরোপ কারেন্ট অ্যাফেয়ার্স টক শো টকিং পয়েন্ট উপস্থাপকের জন্য সবচেয়ে বেশি পরিচিত।
শিক্ষাজীবন
আহমদ বাংলাদেশের স্বাধীনতা আন্দোলনের সময় ঢাকা বিশ্ববিদ্যালয় থেকে প্রথম শ্রেণির বিএ (অনার্স) এবং প্রথম শ্রেণির এমএ অর্জন করেছিলেন। পরে তিনি লন্ডন বিশ্ববিদ্যালয় থেকে তুলনামূলক ভাষাবিজ্ঞানে এমএ নিয়ে স্নাতকোত্তর ডিগ্রী অর্জন করে, উচ্চতর পড়াশোনা এবং গবেষণা চালানোর জন্য। তার গবেষণা মূল ক্ষেত্র হ'ল আরবী ও ইংরেজিতে তুলনামূলক ভাষাতত্ত্ব
কর্মজীবন
১৯৭৫ সালের সেপ্টেম্বর থেকে ২০০৮ সালের জুন পর্যন্ত আহমদ উম্মে আল-কূরা বিশ্ববিদ্যালয় এর সিনিয়র প্রভাষক ছিলেন এবং ইংরেজি ভাষা, সৃজনশীল লেখালেখি এবং ভাষাশাস্ত্র পড়াতেন।
উম্মুল কুরা বিশ্ববিদ্যালয়ে থাকাকালীন তিনি ইঞ্জিনিয়ারিং এবং ইসলামী স্থাপত্যের শিক্ষার্থীদের লেখার উপর তিনটি পাঠ্যপুস্তকের একটি সিরিজ লেখেছেন। যা মধ্য প্রাচ্যের বিশ্ববিদ্যালয়গুলিতে পড়ানো হয়. তার গবেষণা বহু পাঠ্যপুস্তকগুলিতে স্থান পেয়েছে। তিনি জেদ্দা ভিত্তিক দৈনিক পত্রিকা: সৌদি গেজেট এবং আরব নিউজগুলিতে আর্টিকেল, বৈশিষ্ট্য, বই পর্যালোচনা এবং সাপ্তাহিক কলামের অবদান রেখেছিলেন। তার সাপ্তাহিক কলাম, ভিউপয়েন্ট ২৫ বছর ধরে প্রকাশিত হয়েছিল, এটি মধ্য প্রাচ্যের একটি রেকর্ড। তিনি পাঁচ বছরের জন্য সৌদি গেজেটের সম্পাদকও ছিলেন ।  তিনি সৌদি টেলিভিশন চ্যাট শোতেও কথা কলেছেন  এবং প্রায়শই জেদ্দা এফএম রেডিওতে সাক্ষাৎকার দিয়েছেন। উম্মে আল-কূরা বিশ্ববিদ্যালয়ে চাকরি ছেড়ে যাওয়ার পরে, আহমদ সৌদি এনজিও মুসলিম ওয়ার্ল্ড লীগের ইংলিশ জার্নালের সম্পাদক ছিলেন.
আহমদ মুসলিম ও মধ্য প্রাচ্যের ইস্যুতে দ্যা গার্ডিয়ান অর্টিকেল লেখেন। তিনি ইউএসএ টুডে, এশিয়ান ট্রিবিউন, বিজনেস উইক, বায়োসায়েন্স এনসাইক্লোপিডিয়া, ইউএনএইচসিআর জাতিসংঘ দ্বারা প্রকাশিত রিপোর্ট, ভার্জিনিয়া ভিত্তিক ইনস্টিটিউট অব রিলিজিয়ন অ্যান্ড পাবলিক পলিসি প্রকাশনাগুলিতে প্রকাশিত হয়েছে। তিনি বর্তমানে ঢাকা দৈনিক, ডেইলি এগ এবং জেদ্দা সংবাদ, আরব নিউজের জন্য সম্পাদকীয় আর্চিকেল লেখেন। তার নিবন্ধগুলি মিডল ইস্ট অনলাইন, নিউজপেইজ ডটকম, জার্নালিস্টডটকম, ওয়ার্ল্ড পলিটিকাল রিপোর্ট, মেদারাবনিউজ এবং ইউএস ন্যাশনাল পাবলিক রেডিও সহ বিশ্বব্যাপী ওয়েবসাইটগুলি প্রকাশ করে। তার নিবন্ধগুলি আরবী, বুলগেরীয়, ইতালিয়ান, স্পেনীয়, পর্তুগিজ, ইন্দোনেশিয়ান, বাংলা, হিন্দি এবং জাপানি ভাষায় অনুবাদ করা হয়ে থাকে।
আহমেদ এনটিভি ইউরোপে প্রতি মঙ্গলবার রাত ৮ টায় প্রচারিত টক শোতে টকিং পয়েন্ট উপস্থাপন করেন । তিনি বেশ কয়েকজন প্রধানমন্ত্রী, মন্ত্রী, সংসদ সদস্য, অস্কার বিজয়ী, নোবেল বিজয়ীদের সাক্ষাৎকার নিয়েছেন এবং একাডেমিক জার্নাল সম্পাদনা করেছেন। তিনি বিবিসি ওয়ার্ল্ড সার্ভিস রেডিওতে ইসলামী আচার-অনুষ্ঠান, অনুশীলন এবং শিক্ষা এবং সামাজিক রীতিনীতি সম্পর্কিত বিষয়ে ৫০ টিরও বেশি বক্তব্য দিয়েছেন। সৌদি আরব অবস্থানকালে তিনি প্রায়শই সৌদি টেলিভিশন টক শো এবং জেদ্দা এফএম রেডিওতে অতিথি থাকতেন।
জানুয়ারী ২০০০, আহমদ মিডিয়া ওয়ার্ল্ড একটি রিসোর্স এবং গবেষণা সংস্থা প্রধান নির্বাহী হিসাবে। বর্তমানে তিনি তার স্মৃতিচারণ, সৌদি আরব: একটি পবিত্র দেশ যা ছিল  নিয়ে কাজ করছেন সৈয়দ নিয়াজ আহমদকে ২০১৮ সালের মে মাসে রয়্যাল সোসাইটি অফ আর্টস এফআরএসএর ফেলোশিপ প্রদান করা হয়েছিল।
ব্যক্তিগত জীবন
আহমেদ তার স্ত্রী রিনা মোশাররফ এবং চার সন্তান ফয়সাল, তালাল, তানিয়া ও আনজারের সাথে লন্ডনে থাকেন।
ছায়া দেবী
ছায়া দেবী (চট্টোপাধ্যায়)(Chhaya Debi Chattopadhyay)(৩ জুন ১৯১৯ - ২৫ এপ্রিল ২০০১) একজন প্রতিভাময়ী ভারতীয় চলচ্চিত্র অভিনেত্রী।
জন্ম ও প্রারম্ভিক জীবন
ছায়া দেবীর জন্ম তার পিসিমার ( সতীশচন্দ্র বন্দ্যোপাধ্যায়ের স্ত্রী) ভাগলপুরের রাজবাড়ীতে। পিসিমা ছিলেন অভিনেতা অশোককুমার ও কিশোর কুমারের দিদিমা। পিতা হারাধন গঙ্গোপাধ্যায়। তার প্রাথমিক শিক্ষা ভাগলপুরের মোক্ষদা গার্লস স্কুলে। ভাগলপুর থেকে বাবার সঙ্গে দিল্লি গিয়ে ইন্দ্রপ্রস্থ গার্লস স্কুলে ভর্তি হন এবং সঙ্গীত চর্চা করতে থাকেন। এগারো বৎসর বয়সে রাঁচির অধ্যাপক ভূদেব চট্টোপাধ্যায়ের সঙ্গে বিবাহ হয়। কিন্তু এ বিবাহ কার্যকর হয় না। দশম শ্রেণীর ছাত্রী তিনি বাবার সঙ্গে কলকাতায় এসে কৃষ্ণচন্দ্র দে ও পণ্ডিত দামোদর মিশ্রর কাছে সংগীত শিখতে থাকেন। সেই সঙ্গে বেলা অর্ণবের কাছে নাচের তালিম নিতে থাকেন। নাটক-পাগল দুই পিসতুতো দাদা শ্রীশচন্দ্র ও শৈলেশচন্দ্র বন্দ্যোপাধ্যায়ের অনুপ্রেরণায় তিনি অভিনয় জগতে আসেন।
অভিনয় জীবন
১৯৩৬ খ্রিস্টাব্দে কনক নামের কিশোরী ছায়া দেবী নাম নিয়ে 'পথের শেষে' ছবিতে অন্যতম নায়িকার ভূমিকায় অবতীর্ণ হন। ১৯৩৬ খ্রিস্টাব্দেই তিনি দেবকী বসুর 'সোনার সংসার'ছবিতে নায়িকার ভূমিকায় অভিনয় করেন। এই ছবিটি হিট হওয়ায় তিনি সোনার মেডেল পেয়েছিলেন। ১৯৩৯ খ্রিস্টাব্দের মধ্যে তার অভিনীত উল্লেখযোগ্য ছবি 'রাঙা বৌ', ছিন্নহার','প্রভাসমিলন','হাল বাঙলা', বিদ্যাপতি (হিন্দি ও বাংলা),'জীবন মরণ', 'রিক্তা'প্রভৃতি। অভিনয়ের সঙ্গে সঙ্গে কয়েকটি ছবিতে তিনি গানও গেয়েছেন। ১৯৪২ খ্রিস্টাব্দে মুক্তিপ্রাপ্ত ছবি 'অভয়ের বিয়ে' ছবিতে তিনি ৪/৫ খানা গান গেয়েছেন। প্রফুল্ল রায়ের আমন্ত্রণে তিনি মুম্বই যান। সেখানে'মেরাগাঁও ' ছবিতে গানে ও অভিনয়ে বিশেষ পারদর্শিতা দেখান। ছায়া দেবী প্রায় পাঁচ দশকেরও বেশি সময় ধরে বাংলা, হিন্দী, তামিল ও তেলুগু ভাষা য় শতাধিক ছায়াছবিতে প্রধানত পার্শ্ব চরিত্রে অভিনয় করেছেন। ১৯৩৭ খ্রিস্টাব্দে 'বিদ্যাপতি' ছায়াছবির জন্য উনি প্রশংসিত হন ও ক্রমে প্রচুর উল্ল্যেখযোগ্য ছবিতে অভিনয় করেন, যেমন বাংলায় পরিচালক তপন সিংহ র নির্জন সৈকতে (১৯৬৩), হাটে বাজারে (১৯৬৭) এবং আপনজন (১৯৬৮), সপ্তপদী (১৯৬১), মানিক (১৯৬১), উত্তর ফাল্গুনী (১৯৬৩), (১৯৬৭) বা হিন্দীতে অমিতাভ বচ্চনের সাথে আলাপ (১৯৭৭)। বাংলা,হিন্দি ও তামিল তিন ভাষাতেই 'রত্নদীপ' ছবিতে তার অভিনয় স্মরণীয়। প্রায় দু-শোর বেশি ছবিতে তিনি অভিনয় করেন। ছায়াছবিতে কাজ করার পাশাপাশি বেতার কেন্দ্রে নিয়মিত খেয়াল, ঠুংরি  পরিবেশন করেছেন। তাঁর অভিনীত উল্লেখযোগ্য ছবি-
সুভদ্রা
সুভদ্রা (सुभद्रा) হলেন হিন্দু মহাকাব্য মহাভারতের এবং ভাগবত পুরাণের মতো প্রাচীন ধর্মগ্রন্থগুলোতে উল্লেখিত একজন গুরুত্বপূর্ণ ব্যক্তি। তিনি কৃষ্ণের ভগিনী, অর্জুনের স্ত্রী(পত্নী) এবং অভিমন্যুর মাতা। সুভদ্রা পুরীর জগন্নাথ মন্দিরে শ্রীকৃষ্ণ (জগন্নাথ হিসাবে) এবং বলরাম (বা বলভদ্র) সহ পূজিত তিন দেবতার মধ্যে একজন। বার্ষিক রথযাত্রার একটি রথ তাকে উৎসর্গ করা হয়।
ব্যুৎপত্তি এবং এপিথেটস
'সু' ও 'ভদ্র' দুটি শব্দের সমন্বয়ে 'সুভদ্রা' শব্দটি গঠিত। অনেক পণ্ডিত এই নামটিকে 'মহিমান্বিত', 'সৌভাগ্যবান', 'অপূর্ব' বা 'শুভ' ভাষায় অনুবাদ করেছেন।
সুভদ্রাকে প্রায়শই বৃষ্ণী দেবী একানংশা দ্বারা চিহ্নিত করা হয়, এবং এইভাবে এটি তার অন্য নাম হিসাবে বিবেচিত হয়।
জন্ম
কৃষ্ণের পিতা বসুদেবের ঔরসে রোহিণীর গর্ভে তার জন্ম হয়। তাই,তিনি ছিলেন বলরামের সহোদরা এবং কৃষ্ণের বৈমাত্রেয় বোন।
বিবাহ
অর্জুন ব্রহ্মচর্যব্রত পালন করে ঘুরতে ঘুরতে দ্বারকায় আসেন। পরে এক উৎসব উপলক্ষে কৃষ্ণের সাথে ইনি রৈবত পর্বতে যান। সেখানে অর্জুনকে যাদবরা সংবর্ধনা দেন। উক্ত অনুষ্ঠানে অর্জুন সুভদ্রাকে দেখে মুগ্ধ হন। অর্জুনের মনোভাব জানতে পেরে কৃষ্ণ এই বিবাহে সাহায্য করার অঙ্গীকার করেন। সংবর্ধনা অনুষ্ঠান শেষে সুভদ্রা যখন ঘরে ফিরছিলেন তখন কৃষ্ণের পরামর্শে অর্জুন সুভদ্রাকে অপহরণ করে ইন্দ্রপ্রস্থে নিয়ে আসেন। এতে বলরাম ক্ষুব্ধ হয়ে অর্জুনের বিরুদ্ধে যুদ্ধ যাত্রার আয়োজন করলে, কৃষ্ণ তাকে নিবৃত্ত করেন। পরে দ্বারকায় সত্যভামার উদ্যোগে মহাসমারোহে অর্জুনের সাথে সুভদ্রার বিবাহ হয়।
অভিমন্যু
অর্জুনের ঔরসে সুভদ্রার গর্ভে অভিমন্যু নামক পুত্রের জন্ম হয়। পাণ্ডবদের বনবাসকালে তিনি অভিমন্যুকে নিয়ে দ্বারকায় পিত্রালয়ে বসবাস করেন। কুরুক্ষেত্রের যুদ্ধের সময় তিনি দ্রৌপদীর সাথে পাণ্ডব শিবিরে বসবাস করতেন। মহাপ্রস্থানের সময় পাণ্ডবরা অভিমন্যুর পুত্র (সুভদ্রার পৌত্র) পরীক্ষিতকে রাজ্যাভিষিক্ত করেন এবং সুভদ্রার উপর ধর্মরক্ষার ভার দিয়ে যান।
মৃত্যু
পরীক্ষিৎ সিংহাসনে বসার পর, স্বর্গে যাওয়ার সময়, যুধিষ্ঠির তার নাতি দ্বারা শাসিত হস্তিনাপুর এবং তার ভাই কৃষ্ণের প্রপৌত্র বজ্রনাভ দ্বারা শাসিত ইন্দ্রপ্রস্থ উভয় রাজ্যকে সামঞ্জস্যপূর্ণ রাখার দায়িত্ব দেন । কীভাবে এবং কখন তিনি মারা যান সে সম্পর্কে কোনও নির্দিষ্ট উল্লেখ নেই তবে এটি বিশ্বাস করা হয় যে, দ্রৌপদীর সাথে পাণ্ডবরা স্বর্গে পৌঁছানোর পরে, সুভদ্রা এবং তার পুত্রবধূ (উত্তরা) তাদের বাকি জীবন সন্ন্যাসী হিসাবে থাকার জন্য বনে গিয়েছিলেন।
বাংলাদেশী ইংরেজি
বাংলাদেশী ইংরেজি হলো বাংলাদেশে তৈরি হওয়া ইংরেজির একটি উপভাষা।
ধরন ও বৈশিষ্ট্য
বাংলাদেশী ইংরেজির মূল বৈশিষ্ট্য হলো এর নিজস্ব ধ্বনিতত্ত্ব। ব্রিটিশ কিংবা আমেরিকান ইংরেজি থেকে এর যথেষ্ট ফারাক রয়েছে। ব্রিটিশ ইংরেজির দন্তমূলীয় ধ্বনিগুলি বাংলাদেশী ইংরেজিতে মূর্ধন্য ধ্বনিতে পরিবর্তিত হয়েছে। এছাড়াও অন্যান্য উচ্চারণগত পার্থক্য লক্ষণীয়। তাছাড়া বাংলাদেশী ইংরেজিতে কিছু আলাদা শব্দভাণ্ডার এবং আলাদা রীতি রয়েছে।
ব্যবহার
বাংলাদেশে প্রায় দেড় কোটি মানুষ দ্বিতীয় ভাষা হিসেবে ইংরেজি ভাষা জানে। বাংলাদেশে ইংরেজি সংবাদ পত্র, ইংরেজি মাধ্যমে পড়াশোনার ব্যবস্থা আছে। এছাড়াও বিভিন্ন ব্যবসা বাণিজ্যের ক্ষেত্রে ইংরেজির ব্যাপক ব্যবহার লক্ষ্য করা যায়।
আদালতি ভাষা
বাংলাদেশের সর্বোচ্চ আদালত এবং উচ্চ আদালতে সাধারণত ইংরেজিতে রায় প্রদান করা হয়। এছাড়াও অন্যান্য বিচারিক কাজে ইংরেজির ব্যাপক ব্যবহার হয়। বাংলাদেশের বর্তমান সকল আইন বাংলা লিখিত হয় ও পরে ইংরেজিতে সেগুলির অনুবাদ প্রকাশ করা হয়।
ইতিহাস
বাংলাদেশে ইংরেজির ব্যবহার শুরু হয় ব্রিটিশ শাসনামলে। সে সময়ের অভিজাত পরিবারেরা ইংরেজদের দ্বারা ব্যাপকভাবে প্রভাবিত হয়। স্যার সৈয়দ আহমেদ বাঙালি মুসলিমদের ইংরেজি শিক্ষার অগ্রদূত ছিলেন। স্বাধীন বাংলাদেশের প্রথম সংবিধান ইংরেজি এবং বাংলা উভয় ভাষাতেই লেখা হয়। তখন থেকে বাংলাদেশে উচ্চ শিক্ষাও ইংরেজিতে দেয়া হতো।
১৯৮৭ সালে তৎকালীন রাষ্ট্রপতি এরশাদ বাংলা ভাষা প্রচলন আইন, ১৯৮৭ জারি করে সর্বস্তরে বাংলা চালুর আইন করেন। ফলে অনেকাংশেই ইংরেজির জায়গায় বাংলা ব্যবহার হতে শুরু করে। যদিও আইনটি এখনো পুরোপুরি কার্যকর হয়নি। ২০১২ সালে উচ্চ আদালতের এক আদেশ মতে বাংলিশকে (বাংলা এবং ইংরেজির এক অপ্রাসঙ্গিক মিশ্রণ) টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়।
লিলিয়ান এলিদাহ
লিলিয়ান এলিদাহ হলেন জাম্বিয়ার একজন রন্ধনশিল্পী, যিনি সুইজারল্যান্ডের সিজার রিটজ কুলিনারি আর্ট একাডেমি থেকে রন্ধনশিল্পে ডিগ্রি লাভ করেছেন এবং জাম্বিয়ার রাজধানী লুসাকায় টোয়ালা রেস্টুরেন্ট নামে একটি রেস্টুরেন্ট চালান।
জীবনী
লিলিয়ান এলিদাহ জাম্বিয়ার লুসাকায় জন্মগ্রহণ করলেও তার শৈশবের অধিকাংশ সময় কেটেছে সুইডেনে। সুইডেনের কলেজ থেকেই তিনি স্নাতক ডিগ্রি লাভ করেছেন। পেশাদার রন্ধনশিল্পী হিসেবে নিজেকে গড়তে চাইলে তিনি সুইজারল্যান্ড গমন করেন এবং সেখানকার সিজার রিটস কুলিনারি আর্ট একাডেমি থেকে রন্ধনশিল্পের উপরে ডিগ্রি অর্জন করেন।
সুইজারল্যান্ডে রন্ধনশিল্পের উপরে ডিগ্রি অর্জনের পর তিনি ফ্রান্সে যান এবং সেখানে অ্যান্থনি লেবৌবের অধীনে তিনি রন্ধনশিল্পী হিসেবে কাজ করেন।
টম হুইটেকার
টম হুইটেকার (জুলাই ২১, ১৮৯৮ - অক্টোবর ২৪, ১৯৫৬) একজন ইংরেজ পেশাদার ফুটবল খেলোয়াড় এবং ম্যানেজার। তিনি ১৯১৯- ১৯২৫ আর্সেনালের খেলোয়াড় এবং ১৯৪৭- ১৯৫৬ ম্যানেজারের দায়িত্ব পালন করেছন।
আনোয়ারা থানা
আনোয়ারা থানা বাংলাদেশের চট্টগ্রাম জেলার অন্তর্গত আনোয়ারা উপজেলার একটি থানা।
পরিবেশগত পরিকল্পনা
alt=Grassed tram track in Belgrade, Serbia|থাম্ব| বেলগ্রেড, সার্বিয়ার গ্রাসড ট্রাম ট্র্যাক পরিবেশগত পরিকল্পনা হল প্রাকৃতিক, সামাজিক, রাজনৈতিক, অর্থনৈতিক ও প্রশাসনিক বিষয়কে বিবেচনা করে ভূমি বিকাশের সিদ্ধান্ত গ্রহণের একটি প্রক্রিয়া এবং এটা টেকসই ফলাফল অর্জনের জন্য একটি সামগ্রিক কাঠামো সরবরাহ করে। পরিবেশ পরিকল্পনার একটি বড় লক্ষ্য হল টেকসই জনগোষ্ঠী তৈরি করা, যাদের লক্ষ্য অনুন্নত জমি সংরক্ষণ ও সুরক্ষিত করা।
উপাদানসমূহ
পরিবেশগত পরিকল্পনার মূল্যায়নে ভূমি ব্যবহার, অর্থনীতি, পরিবহন, অর্থনৈতিক ও আবাসন বৈশিষ্ট্য, বায়ু দূষণ, শব্দদূষণ, জলাভূমি, বিপন্ন প্রজাতির আবাসস্থল, বন্যাঞ্চলের সংবেদনশীলতা, উপকূলীয় অঞ্চল ক্ষয় এবং অন্যান্য দৃশ্যমান শিক্ষার ক্ষেত্রকে অন্তর্ভুক্ত করা হয়, এবং এটিকে একীভূত পরিবেশ পরিকল্পনার মূল্যায়ন হিসাবে উল্লেখ করা হয়। এটি পরিবেশগত সমস্যাগুলি বিশ্লেষেণ সক্ষম যা সমালোচনামূলক সিদ্ধান্ত গ্রহণে সহায়তা করবে।
পরিবেশগত পরিকল্পনার পদক্ষেপগুলোগুলি ক্রম ভবিষ্যতে জলবায়ু পরিবর্তনের প্রভাবকে হ্রাস করার জন্য অভিযোজন নয়, বরং দূষণ নির্গমন হ্রাস এবং উপাদান পুনঃব্যবহারের উপর জোর দিয়ে থাকে। ফলস্বরূপ প্রায়শই জলবায়ু পরিবর্তনের দীর্ঘমেয়াদী প্রভাবগুলির পূর্বাভাস দেওয়ার ক্ষেত্রে অক্ষমতা দেখা যায়। প্রকৃতির জলবায়ু ক্রিয়া অত্যন্ত জটিল এবং দূষণ প্রশমনের সময়রেখাটি পূর্ব থেকে অনুমানযোগ্য না। তারপরও, অভিযোজন এড়ানোর জন্য বিকল্প হিসাবে, মার্কিন যুক্তরাষ্ট্রের বেশ কয়েকটি শহর একটি "আগাম শাসন ব্যবস্থা" গ্রহণ করেছে। এই পদ্ধতিটি তাদের পরিবেশ পরিকল্পনায় অভিযোজনকে অন্তর্ভুক্ত করার জন্য সম্প্রদায়গুলোর জন্য নির্দিষ্ট জলবায়ু পরিবর্তনের প্রভাবগুলির ফলে সৃষ্ট অনিশ্চয়তা অনুসন্ধান করে থাকে।
পরিবেশগত বিচারবিবেচনা
পরিবেশগত বিচার ব্যবস্থা হ'ল পরিবেশগত পরিকল্পনার সমস্ত দিক এবং সেইসাথে পরিবেশগত আইন প্রয়োগের ক্ষেত্রে সমস্ত মানুষের ন্যায়সঙ্গত অন্তর্ভুক্তি এবং তদেরকে এ সম্পর্কে অবগত করা। এটি ক্রমবর্ধমান পরিবেশ পরিকল্পনার মূল অংশ হিসাবে স্বীকৃত। পরিবেশবান্ধব ও সহজে গমন করা যায় এমন বাসযোগ্য সম্প্রদায় এবং জীবনযাত্রার পরিস্থিতি প্রতিষ্ঠার জন্য এবং স্থানীয় বাস্তুশাস্ত্রের উন্নতির জন্য সম্প্রদায়গুলোর মধ্যে পরিবেশগত বিচার সংক্রান্ত সমস্যাগুলি নিয়ে সাধারণত লড়াই করা হয়। পরিবেশ সংরক্ষণ সংস্থা অপরিহার্যভাবে ঘোষণা করেছে যে বাসিন্দাদের তাদের আশপাশের অঞ্চল পুনঃনির্মাণে সক্রিয় ভূমিকা পালন করা উচিত। সরকার ও আন্তর্জাতিক সংস্থার অনেক স্তরের সংগঠন পরিবেশগত ন্যায়বিচারের মূল বৈশিষ্ট্য হিসাবে ন্যায়সঙ্গত এবং টেকসই আবাসন ও পরিবহনের প্রয়োজনীয়তার বিষয়ে একমত হয়েছে; এগুলি আজকের জলবায়ু সঙ্কটের বিরুদ্ধে লড়াইয়ের একটি অংশ হিসাবে বিবেচনা করা হয়। পরিবেশের ঝুঁকির সামনে উপস্থাপিত জনগোষ্ঠী যাদের স্বাস্থ্য বা জীবনযাত্রা হুমকির মুখে, তাদের হয়ে লড়াইয়ের জন্য পরিবেশগত কর্মীরা সরকারী সহায়তায় নজরদারি করে ।
কানাডা
কানাডার ইনস্টিটিউট অফ প্ল্যানার্স অফিসিয়াল ওয়েবসাইটে বলা হয়েছে, কানাডায়, "পরিকল্পনাকারীরা শারীরিক, অর্থনৈতিক, এবং সামাজিক দক্ষতার বিবেচনা করে ভূমি, সম্পদ, সুযোগসুবিধা এবং পরিষেবাগুলির ব্যবহারকে সম্বোধন করে নগর ও গ্রামীণ জনগোষ্ঠীর স্বাস্থ্য ও সুরক্ষা রক্ষা করেন" ।
যুক্তরাষ্ট্র
আমেরিকার আশেপাশের স্থানীয় পৌরসভাগুলি শহরাঞ্চল বৃদ্ধির সাথে সাথে ক্লাইমেট অ্যাকশন প্ল্যানগুলি (সিএপি) বাস্তবায়ন করছে। তবে বিশদ পরিকল্পনার স্তরটি পরিবর্তনশীল; কিছু পদক্ষেপ প্রেরণামূলক লক্ষ্য হিসাবে আরও বেশি কাজ করে, অন্যগুলো বাস্তবায়নের জন্য একটি দৃঢ় পরিকল্পনা প্রয়োজন হয়। মার্কিন যুক্তরাষ্ট্রে, যে কোনও প্রকল্পের জন্য, পরিবেশ পরিকল্পনাবিদরা ফেডারেল থেকে শুরু করে রাজ্য এবং শহর পর্যায় পর্যন্ত পরিবেশ রক্ষণের এজেন্সি কর্তৃক প্রশাসনিকভাবে পরিচালিত পরিবেশের সম্পূর্ণ বিধিবিধানকে নিয়ন্ত্রণ করে। যে কোনও নির্মাণ প্রকল্পের প্রভাবগুলি এবং সম্ভাবনা প্রশমিত করার জন্য কঠোর পরিবেশ প্রক্রিয়া গ্রহণ করতে হবে প্রকল্পের স্কেল এবং প্রভাবের উপর নির্ভর করে যা একটি বিস্তৃত পরিবেশগত পর্যালোচনা বিবৃতি হিসাবে পরিচিত, এবং এর কম বিস্তৃত সংস্করণ হল পরিবেশগত মূল্যায়ন (ইএ)। পদ্ধতিগুলি জাতীয় পরিবেশ নীতি আইন (এনইপিএ), রাজ্য পরিবেশগত মানের পর্যালোচনা আইন (এসইকিউআরএ) এবং / অথবা সিটি এনভায়রনমেন্টাল কোয়ালিটি রিভিউ (সিইকিউআর), এবং অন্যান্য সম্পর্কিত ফেডারেল বা রাজ্য সংস্থাগুলি প্রণীত নির্দেশিকা অনুসরণ করে। এনইপিএ এবং পরিবেশগত পরিকল্পনার সমস্যাগুলি সমাধান করার জন্য একেলস্টন একটি সরঞ্জাম এবং কৌশলগুলির একটি সেট তৈরি করেছে।  একটি সমীক্ষায় দেখা গেছে যে পরিবেশগত নীতি বাস্তবায়নে কাজ করা সংস্থাগুলির মধ্যে তথ্য অসামঞ্জ্যতা এবং লক্ষ্য সমন্বয়হীনতাকে হ্রাস করার পক্ষে সর্বোত্তম উপায় হ'ল নীতিগত গতিশীলতার দিকে মনোনিবেশ করা যাতে দ্বন্দ্ব এড়ানো যায় এবং পরিবেশগত সমস্যা মোকাবেলায় অগ্রগতির সুযোগ হয়।
পরিবেশগত পেশাদারদের অ্যাসোসিয়েশন (এইপি) পরিবেশ বিজ্ঞান, রিসোর্স ম্যানেজমেন্ট, পরিবেশ পরিকল্পনা এবং এই ক্ষেত্রে অবদান রাখে এমন অন্যান্য পেশাজীবিরা সহ আন্তঃ বিভাগীয় পেশাদারদের একটি অলাভজনক সংস্থা। এইপি মার্কিন যুক্তরাষ্ট্রে প্রথম এরকম একটি সংগঠন, এবং এর প্রভাব এবং মডেল সমগ্র মার্কিন যুক্তরাষ্ট্র জুড়ে অসংখ্য এমন অন্যান্য আঞ্চলিক সংস্থা তৈরি করেছে। এর লক্ষ্য সদস্যদের প্রযুক্তিগত দক্ষতা উন্নত করা, এবং সংগঠনটি "প্রাকৃতিক এবং মানব পরিবেশের বর্ধন, রক্ষণাবেক্ষণ এবং সুরক্ষা" নিশ্চিতের প্রতি উৎসর্গীকৃত। ১৯৭০-এর দশকের মাঝামাঝি থেকে সংগঠনটি ক্যালিফোর্নিয়া পরিবেশগত মান আইনের (সিইকিউএ) রক্ষণাবেক্ষণের সাথে ঘনিষ্ঠভাবে জড়িত ছিল, যা ক্যালিফোর্নিয়ায় প্রথম নীতি হিসাবে জনগণের নীতি ও পরিবেশগত পর্যালোচনা পরিচালনার জন্য একটি বিস্তৃত আইনি কাঠামো গ্রহণ করা এবং প্রকল্প পর্যালোচনার কাজ করে।
গ্রিন বিল্ডিংয়ের প্রধান যোগ্যতা ব্যবস্থায় শক্তি এবং পরিবেশগত নকশায় (এলইডি) নেতৃত্ব অন্তর্ভুক্ত। এটি ইউএস গ্রিন বিল্ডিং কাউন্সিল (ইউএসজিবিসি) দ্বারা নির্মিত একটি প্রশংসাপত্র সিস্টেম এবং বিশ্বব্যাপী ব্যবহৃত হয়। প্রোগ্রামটিতে নতুন ধরনের বিল্ডিংয়ের পাশাপাশি প্রশংসাপত্রের প্রার্থীসহ বিদ্যমান বিল্ডিংয়ের প্রশংসাপত্র অর্জিতরা অন্তর্ভুক্ত রয়েছে। মাল্টি-টায়ার্ড পয়েন্ট সিস্টেমটি বিল্ডিংকে স্থানীয়, রাজ্য এবং ফেডারেল মানকে ছাড়িয়ে প্রমাণীকরণ করতে সক্ষম করে। এলইডি মানদন্ডগুলি একটি ভবনের পরিবেশগত প্রভাব পরিমাপ, টেকসই পরিবেশগত অনুশীলনকে উৎসাহিত করা এবং "বস্তুগত এবং মানবিক অনুশীলনগুলির" মধ্যে একটি সমন্বয় হিসাবে অবদানের ক্ষেত্রে গুরুত্বপূর্ণ ভূমিকা পালন করে।
এশিয়া
ফিলিপাইনে, প্রজাতন্ত্র আইন ১০৫৮৭ পরিবেশ পরিকল্পনার অনুশীলন পরিচালনা করে। আইনটি পরিবেশ পরিকল্পনাকে "স্থায়িত্বমূলক সম্প্রদায় এবং বাস্তুতন্ত্রের বিকাশের জন্য জমি ও জলের উৎসগুলির ব্যবহার ও বিকাশ, বিশ্লেষণ, নির্দিষ্টকরণ, স্পষ্টকরণ, সমন্বয়, পরিচালনা ও নিয়ন্ত্রণের একাধিক-শাখা-বিজ্ঞান এবং বিজ্ঞান হিসাবে সংজ্ঞায়িত করেছে " । এটিকে কখনও কখনও নগর ও আঞ্চলিক পরিকল্পনা, নগর পরিকল্পনা, নগর ও দেশ পরিকল্পনা, এবং / অথবা মানব বসতি পরিকল্পনা হিসাবে উল্লেখ করা হয়।
পরিবেশগত পরিকল্পনাকারী হলেন এমন এক ব্যক্তি যিনি নিবন্ধিত এবং পরিবেশগত পরিকল্পনার অনুশীলনের জন্য লাইসেন্সধারী এবং যাঁরা পরিবেশ পরিকল্পনা পরিকল্পনা বোর্ড এবং ফিলিপাইনের প্রজাতন্ত্রের পেশাদার নিয়ন্ত্রণ কমিশন থেকে নিবন্ধনের বৈধ প্রশংসাপত্র এবং একটি বৈধ পেশাদার পরিচয় পত্র আছে। লাইসেন্সপ্রাপ্ত পরিকল্পনাকারী হতে হলে অবশ্যই পরিবেশ পরিকল্পনা বোর্ডের পরীক্ষায় উত্তীর্ণ হতে হবে। পরিকল্পনাকারীদের দক্ষতার ক্ষেত্রগুলি হল:
লাইসেন্সপ্রাপ্ত পরিবেশ পরিকল্পনাকারী হওয়ার জন্য পরিবেশ পরিকল্পনায় বিজ্ঞান শাখায় পাঁচ বছর মেয়াদী স্নাতকের প্রয়োজন। এই লেখার হিসাবে, বিএস পরিবেশগত পরিকল্পনার পাঠ্যক্রমটি পরিবেশ পরিকল্পনা বোর্ড এবং উচ্চ শিক্ষা কমিশন (সিএইচইডি) দ্বারা পর্যালোচনা করা হচ্ছে।
ফিলিপাইনে পরিবেশ পরিকল্পনাকারীদের একমাত্র অনুমোদিত সংস্থা হল ফিলিপাইন ইনস্টিটিউট অফ এনভায়রনমেন্টাল প্ল্যানার্স (পিআইইপি)।
অনুশীলনের সুযোগ. - রিপাবলিক আইন নং ১০৫৮৭ এই পরিকল্পনার অর্থ এবং অভিপ্রায় অনুসারে পরিবেশ পরিকল্পনার অনুশীলনগুলি নিম্নলিখিত বিষয়গুলি গ্রহণ করবে:
পেশাদার নিয়ন্ত্রক বোর্ড, পেশাদার নিয়ন্ত্রণ কমিশনের অনুমোদনের সাপেক্ষে, এই বিভাগটি পরিবেশ পরিকল্পনার সর্বশেষ প্রবণতা হিসেবেপেশাদার অনুশীলনের যে কোনও ক্রিয়াকলাপ যুক্ত করতে বা বাদ দিতে পারে বা প্রয়োজনীয় পরিবর্তন ও নতুন উন্নয়নের সাথে সামঞ্জস্য হওয়ার প্রয়োজন হিসাবে এটি সংশোধন করতে পারে ; এবং
পটভূমি
সারণী 1.0 এ অস্ট্রেলিয়ায় গত 300 বছরে পরিকল্পনার ফোকাসের পরিবর্তনগুলি চিত্রিত করেছে, যা একটি সুযোগ-সুবিধার থেকে একীভূত পদ্ধতির দিকে বিবর্তিত হয়েছে ৷ এটি মানব এবং প্রাকৃতিক উভয় ব্যবস্থার অব্যাহত দীর্ঘমেয়াদী স্থায়িত্বের জন্য প্রাকৃতিক ব্যবস্থার নেতৃত্বকে সমর্থন করে ।
নিয়ন্ত্রক কাঠামো
প্রাসঙ্গিক পরিবেশ সুরক্ষা, পরিকল্পনা ও পরিচালনা সংস্থা এবং কমনওয়েলথ, রাজ্য ও অঞ্চলসমূহের স্তরে গৃহীত আইনসমূহ নীচে সারণিতে দেখানো হয়েছে। পরিবেশগত পরিকল্পনার নীতিগুলি রাজ্যভেদে পৃথক হয়ে থাকে।
পটভূমি
১৯৪২ সালে সুইডেনের স্টকহোমে মানব পরিবেশ সম্পর্কিত জাতিসংঘের সম্মেলনের পরে অস্ট্রেলিয়ায় ভূমি-ব্যবহার পরিকল্পনায় পরিবেশগত বিবেচনার সংযোজন শুরু হয়েছিল। পরিকল্পনা এবং মানবিক ক্রিয়াকলাপের প্রসঙ্গে যে মূল নীতিগুলি বিকশিত হয়েছিল সেগুলির মধ্যে একটি ছিল:
নীতিমালা ১৩ - সম্পদের আরও যুক্তিযুক্ত পরিচালনার জন্য এবং পরিবেশের উন্নতির জন্য, রাজ্যগুলিকে তাদের উন্নয়ন পরিকল্পনার ক্ষেত্রে একটি সমন্বিত  পদ্ধতির অবলম্বন করা উচিত যাতে তাদের জনসংখ্যার উন্নয়নের জন্য পরিবেশ সুরক্ষা এবং উন্নতির প্রয়োজনের সাথে বিকাশ সামঞ্জস্য হয় তা নিশ্চিত করা যায় । ইউএনইপি
এই সম্মেলনের আগে মার্কিন যুক্তরাষ্ট্র কংগ্রেস জাতীয় পরিবেশ নীতি আইন পাস করেছিল, যা একটি প্রক্রিয়া তৈরি করেছিল যার মাধ্যমে সরকারী সংস্থাগুলিকে পরিবেশগত প্রভাব বিবরণী (ইআইএস) প্রস্তুত করে তাদের উন্নয়নের প্রস্তাবগুলির পরিবেশগত প্রভাব জনসম্মুখে প্রকাশ এবং ন্যায়সঙ্গত করার প্রয়োজন হয়েছিল। ইআইএস কাঠামোটি আরও উন্নত করা হয়েছিল বার্চেল এবং লিস্টোকিন (1975) দ্বারা এবং এই পদ্ধতিটি বিশ্বব্যাপী পরিবেশগত প্রভাব নিয়ন্ত্রণের বিষয়ে অবহিত করেছে (বিয়ার ১৯৭৭) এবং এর ফলে বেশ কয়েকটি অস্ট্রেলিয়ান রাজ্যের মধ্যে আইনটির বিকাশের ঘটেছে।